Diari Oficial de la Generalitat Valenciana


Sumari del DOGV 3135, del 03-12-1997 (1997/3502)

Informació pública del Programa d'Actuació Integrada de Dues Unitats d'Execució del Sector Denominat Saboner-Morteras.
----------------------------------------------------------------------------------------------------------------------

### Dades del document

Número de DOGV
:   3135

Data del DOGV
:   03-12-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/3502


Organisme emissor
:   Rallo Inmuebles, SA

Tipus de document
:   Anunci

Informació pública del Programa d'Actuació Integrada de Dues Unitats d'Execució del Sector Denominat Saboner-Morteras. [97/M3502]
  
La mercantil Rallo Inmuebles, SA ha formulat el Programa d'Actuació Integrada de Dues Unitats d'Execució del Sector Denominat Saboner-Morteras de Castelló, delimitat pel desviament de la CN-340, Quadra del Saboner, accés sud a l'autopista A-7, i Quadra del Morterás, que inclou homologació modificativa, avaluació d'impacte ambiental, planejament parcial i avantprojecte d'urbanització, a l'empara del que disposa l'article 48 de la Llei 6/1994, de 15 de novembre , de la Generalitat Valenciana, Reguladora de l'Activitat Urbanística (DOGV 2.394, de 24.11.94).
  
En aplicació del que estableix l'article 48.1 c), en relació amb el 46.3 de l'esmentada llei, escau sotmetre l'indicat programa, amb la seua documentació annexa, a informació pública per termini de 20 dies hàbils a partir del dia següent a la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats podran formular les al·legacions que els pertoque segons dret així com alternatives tècniques de programa, i, si escau, proposicions juridicoeconòmiques, en els termes i condicions de l'esmentada llei, a l'efecte de la qual podran consultar la documentació dipositada en la Notaria del senyor Joaquín Serrano Yuste, situada a Castelló de la Plana, plaça de Santa Clara, número 12, 5é.
  
Igualment, que qualsevol persona podrà comparéixer en aquesta notaria i sol·licitar còpia del programa i documents que l'acompanyen, o la mera exhibició d'aquests.
  
Aquests documents, així com l'expedient administratiu, iniciat per instància de 30 d'octubre de 1997, número 53.168, podran ser consultats en l'Ajuntament de Castelló de la Plana els dies hàbils en horari d'atenció al públic.
  
Les al·legacions al programa que, si escau, es formulen seran presentades en el Registre General d'Entrada de Documents de l'Ajuntament de Castelló de la Plana.
  
A més, mitjançant aquest anunci, i segons el que disposa l'article 48.2, en relació amb l'article 46.4 i 5 de l'esmentada llei, es comunica als interessats que el termini de cinc dies hàbils per a presentar les proposicions juridicoeconòmiques comença del dia següent hàbil a la finalització del termini de 20 anteriorment indicat. Durant aquest segon termini podran ingressar les dites proposicions en l'anomenat Registre General.
  
Acabat aquest termini, el dia següent hàbil, excepte si és dissabte, cas en què es farà el dia immediat posterior, tindrà lloc en l'Ajuntament de Castelló de la Plana l'acte d'obertura de pliques. Totes les actuacions de l'expedient podran ser objecte de consulta i al·legacions durant els 10 dies següents al de l'obertura de pliques.